91. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 15382 της 5 Απρ./31 Μαΐου 1978 (ΦΕΚ Β΄ 500) Περί χορηγήσεως ερασιτεχνικής άδειας οδηγήσεως αυτοκινήτων σε κωφαλάλους. Έχοντας υπόψη: 1.Τις διατάξεις του Ν.Δ/τος 289/1969 «περί των αδειών οδηγήσεως αυτοκινήτων και διτρόχων, τριτρόχων μετά κινητήρος (μοτοσυκλεττών)». 2.Την απόφασή μας (αριθ. ΣΤ/21680/1976) «περί του τρόπου χορηγήσεως αδειών οδηγήσεως αυτοκινήτων και μοτοσυκλεττών», όπως έχει τροποποιηθεί. 3.Το γεγονός ότι οι κωφάλαλοι, όπως επικρατεί διεθνώς είναι ικανοί, υπό όρους, να χειρίζονται ασφαλώς τα συστήματα ελέγχου ενός οχήματος και να συμμορφώνονται προς τους κανονισμούς της κυκλοφορίας καθώς και τη σύμφωνη γνώμη ειδικής ιατρικής επιτροπής που διατυπώθηκε στο από 20 Φεβρουαρίου 1973 πρακτικόν αυτής, αποφασίζουμε: Καταργούμε την τελευταία περίοδο της παραγρ. 7 του Κεφ. IV (Ειδικές διατάξεις) της αποφάσεώς μας (αριθ. ΣΤ/21680/76) και επιτρέπουμε τη χορήγηση ερασιτεχνικής άδειας οδηγήσεως αυτοκινήτου σε κωφαλάλους, τηρουμένων των κατωτέρω όρων και προϋποθέσεων: Σελ. 220,830(β) Τεύχος ΣΤ13-Σελ. 40 α)Η ιατρική εξέταση των υποψηφίων κωφαλάλων, για την απόκτηση άδειας οδηγήσεως, θα γίνεται από το Δευτεροβάθμιο Ιατρικό Συμβούλιο. Ιδιαίτερα αυτοί θα εξετάζονται ωτολογικώς και νευροψυχιατρικώς μετά προηγούμενη εξέτασή τους στο Ιατροψυχολογικό Κέντρο και κατόπιν καθορισμού του δείκτη νοημοσύνης τούτων, ο οποίος πρέπει να έχει τιμή άνω των 100 wais, απαγορευομένης της χορηγήσεως αδείας οδηγήσεως αυτοκινήτων σε κωφαλάλους, που εμφανίζουν αισθητική ακουστική αφασία. β)Η εξέταση των κωφαλάλων θεωρητική και πρακτική πρέπει να γίνεται παρουσία διερμηνέως κωφαλάλων. γ)Το όχημα που οδηγείται από κωφάλαλο πρέπει απαραιτήτως να είναι εξοπλισμένο με κάτοπτρα, τοποθετημένα στο δεξιό και αριστερό μέρος του οχήματος επί πλέον εκείνου (κανονικό κάτοπτρο) που προορίζεται για την οπίσθια ορατότητα. Επίσης το όχημα που οδηγείται από κωφάλαλο, πρέπει να φέρει οπωσδήποτε ειδικό σήμα «Κ» δηλωτικό της καταστάσεώς του. Για τις αναθεωρήσεις των αδειών οδηγήσεως αυτοκινήτων κωφαλάλων, οι Αστυνομικές Αρχές, υποχρεούνται να χορηγούν στους ενδιαφερομένους πιστοποιητικό, στο οποίο να φαίνεται, εάν ο οδηγός υπήρξε ή όχι, πρόξενος ατυχήματος, συνεπεία της αναπηρίας του αυτής. «Εάν ο ενδιαφερόμενος προσκομίσει στην Υπηρεσία κυρωμένο αντίγραφο αμετάκλητης δικαστικής απόφασης από την οποία να προκύπτει η αθώωσή του για το συγκεκριμένο ή τα συγκεκριμένα ατυχήματα, για τα οποία φέρεται ως υπαίτιος στη βεβαίωση της αστυν. αρχής, δεν υπάρχει κώλημα πλέον για την ανανέωση της αδείας του». Οι άνω μέσα σε « » διατάξεις προστέθηκαν από την αριθ. 14646/3-16 Ιουν. 1983 (ΦΕΚ Β΄ 345) απόφ. Υπ. Συγκοινωνιών. 1.Ε.β.90-91 ΄Αδειες οδηγών αυτοκινήτων 